ସମ୍ବଲପୁରଃ ମଣ୍ତି ସମସ୍ୟା ନେଇ ବିଜେପି ପୁଣି ପଶ୍ଚିମ ଓଡିଶାରେ ଆନ୍ଦୋଳନ କରିବ । ଆଜି ପଶ୍ଚିମ ଓଡିଶାର ୫ ଟି ଲୋକସଭାର ୩୭ ଟି ବିଧାନସଭା କ୍ଷେତ୍ରର ସମସ୍ତ ଜାତୀୟ ରାଜ ପଥ ଓ ରାଜ୍ୟରାଜ ପଥ ୩ ଘଣ୍ଟା ଧରି ଚକା ଜାମ କରିବ । ସକାଳ ୧୦ ଟାରୁ ମଧ୍ୟାହ୍ନ ଗୋଟାଏ ପର୍ଯ୍ୟନ୍ତ ଏହି ଆନ୍ଦୋଳନ ଜାରି ରହିବ ବୋଲି ଜଣାପଡିଛି ।
ଏହି ୩ ଘଣ୍ଟିଆ ଆନ୍ଦୋଳନରେ ଯାହା ରାଜସ୍ବ କ୍ଷତି ହେବ ଏଥିପାଇ ରାଜ୍ୟ ସରକାର ଦାୟୀ ହେବେ ବୋଲି ଦଳ ପକ୍ଷରୁ କୁହାଯାଇଛି । ପଶ୍ଚିମ ଓଡିଶାର ବିଭିନ୍ନ ମଣ୍ତି ମାନଙ୍କରେ ଟାର୍ଗେଟ ନଥିବା ଯୋଗୁଁ ଚାଷୀଙ୍କ ଧାନ ଉଠିପାରୁନାହିଁ । କମ ମୂଲ୍ୟରେ ମିଲର ଚାଷୀଙ୍କ ଧାନ କିଣୁଥିବା, ଟୋକନ ଲାପ୍ସ ହେବା ସହ ବିଭିନ୍ନ ସମସ୍ୟା ନେଇ ବିଜେପି ଚାଷୀ ହକ ପାଇ ଲଢେଇ କରୁଛି । ପୁର୍ବରୁ ଜାନୁୟାରୀ ୨୧ ତାରିଖରେ ଆରଡିସି ଅଫିସ ଘେରାଉ କରିବା ପରେ ୨୨ ତାରିଖରେ ଆରଡିସି ଆଲୋଚନ କରାଯାଇଥିଲା କିନ୍ତୁ ତାହାର କୌଣସି ନିଷ୍କର୍ସ ବାହାରିଲା ନାହିଁ ।
ପ୍ରତିଶୃତି ପୁରଣ ନହେବାରୁ ପୁଣି ୨୯ ତାରିଖ ପଶ୍ଚିମ ଓଡିଶା ଜିଲ୍ଲାପାଲ ଓ ଉପଜିଲ୍ଲାପାଲ କାର୍ଯ୍ୟାଳୟ ସମ୍ମୁଖରେ ଧାରଣ ମଧ୍ୟ ଦେଲେ । ହେଲେ ଚାଷୀ ଙ୍କ ସମସ୍ୟା ସମାଧାନ ହୋଇପାରିନଥିବାରୁ ପୁଣି ଆଜି ଆନ୍ଦୋଳନ ହେବ । ତେବେ ଆଗକୁ ବିଧାନସଭା ଅଧିବେଶନରେ ବିଜେପି ସରକାରଙ୍କୁ ଘେରିବ ବୋଲି ମଧ୍ୟ କହିଛି ।
